=== Under Christian V ===
Hos kong [[Christian 5.|Christian V]] stod han, om muligt, i endnu højere yndest end hos hans fader, og ved [[Dannebrogordenen]]s oprettelse [[1671]] var han blandt de første riddere. Uagtet Corfitz Trolle vistnok hørte til [[Peder Schumacher Griffenfeld|Griffenfelds]] nærmeste omgang, lod han sig som kongens højtbetroede hemmelige politichef bruge til at udspejde rigskansleren og var således blandt dem, der foranledigede hans fald, ligesom han var mellem hans dommere, hvor gehejmeråd [[Ove Juul]] førte forsædet. Og den vanskæbne, som virkelig synes at have ramt flere af disse, traf også Corfitz Trolle, idet han døde som en fattig mand 21. marts 1684. Hans økonomiske elendighed er så meget mærkeligere, som han fra 1670 var aflagt med 4.000 [[rigsdaler]] årligt; desuden havde han allerede [[1649]] tiltrådt sit fædrene gods [[Skarhult slot|Skarholt]] i Skåne, som han solgte [[1661]], og senere ([[1667]]) arvet [[Sandholt]] i [[Fyn]]. Han har været en dårlig husholder, hvad han viste både ved bestyrelsen af sit eget gods, der var stærkt behæftet, og ved administrationen af [[Herlufsholm]], hvis skoleherre han til stiftelsens uheld var fra [[1675]] til sin død. Hans enke, der i sine senere år var [[Sindssygdom|sindsforvirret]], døde på [[Brahetrolleborg]] 1. februar 1695.
Personbillede_savnes Titler Samfund Historie